stanford-oval/wikipedia huggingface dataset:
רוטב רובר
הערות שוליים

↑  Escoffier, Auguste. The Escoffier Cookbook. Crown Publishers, Inc., New York, 1969. p. 15.
↑  Saulnier, Louis. Le Répertoire de la Cuisine. 7th Edition. English Edition. Hardcover, printed by Lowe and Brydone, London. No copyright date is listed, book was purchased in 1954. p 23.
↑  Escoffier, p. 31
1 2  Sokolov, Raymond. "The Saucier's Apprentice", A Brief History of French Sauces. pages 5–7. Alfred A. Knopf, Inc. 1976.
רוברט באדן פאוול

ערך זה עוסק במייסד תנועת הצופים העולמית. אם התכוונתם לגיטריסט הברזילאי, ראו .
| --- | --- |

מייסד תנועת הצופים
 לידה:  22 בפברואר 1857 פדינגטון, לונדון, אנגליה, בריטניה בריטניה 
 פטירה:  8 בינואר 1941 (בגיל 83) ניירי, מזרח אפריקה הבריטית מזרח אפריקה הבריטית 
 מקום קבורה:  קבר באדן פאוול 
 מדינה:  הממלכה המאוחדת 
 כינוי:  B-P
 השכלה:  בית הספר צ'רטרהאוס  Rose Hill School 
 בן או בת זוג:  אוליב באדן פאוול (1912–1941) 
 צאצאים:  Peter Baden-Powell, 2nd Baron Baden-Powell, Betty Clay, Heather Grace Baden-Powell 
 השתייכות:   צבא בריטניה
 תקופת הפעילות:  1876–1910 (כ־34 שנים)
 דרגה:   לוטננט גנרל
 פעולות ומבצעים
 מלחמת הבורים  Siege of Mafeking 
 עיטורים
 מפקד בלגיון הכבוד (8 בספטמבר 1922)  אות זאב הארד (1935)  קצין גבוה בלגיון הכבוד (4 בדצמבר 1936)  מפקד עם כוכב של מסדר פולוניה רסטיטוטה (1927)  הצלב הגדול של המסדר האזרחי של אלפונסו XII (1919)  פרס בטלר לשלום (1937)  הצלב הגדול של מסדר האריה הלבן  מסדר ההצטיינות  מסדר הצלב האדום האסטוני דרגה ראשונה  אביר הצלב הגדול במסדר מיכאל הקדוש וג'ורג' הקדוש  אביר הצלב הגדול במסדר הוויקטוריאני המלכותי  אביר מפקד במסדר האמבט  אות המסדר הצבאי של ישו בדרגת מפקד  מסדר דנבורג  מסדר האריה הלבן  מסדר המושיע  מסדר הפוניקס  מסדר ג'ון הקדוש  הצלב הגדול של מסדר אורנז'-נסאו  Ehrenzeichen für Verdienste um die Republik Österreich  מסדר ההצטיינות של הרפובליקה ההונגרית  אות באפלו הכסף  פרס זאב הכסף  הצלב הגדול של מסדר הפוניקס  הצלב הגדול של מסדר דנבורג  מפקד גבוה במסדר המושיע  מדלייה של חברת דרום אפריקה הבריטית  כוכב אשאנטי  מסדר ישו (פורטוגל)  מדליית מלכת דרום אפריקה  מדליית דרום אפריקה של המלך 
 תפקידים אזרחיים
 מייסד תנועת הצופים, סופר, אמן
 
באדן פאוול בציורו של הוברט פון הרקומר, 1903 (אוסף גלריית הדיוקנאות הלאומית, לונדון)
רוברט סטיבנסון סמית' באדן פאוול, הברון ה-1 באדן פאוול (באנגלית: Robert Stephenson Smyth Baden-Powell; הוגים ביידן פאוול; 22 בפברואר 1857 – 8 בינואר 1941) היה חייל, סופר ומייסד תנועת הצופים העולמית.
לאחר שחונך בבית ספרו Charterhouse בסארי, שירת באדן פאוול בצבא הבריטי משנת 1876 עד 1910 בהודו ובאפריקה. בשנת 1899, במהלך מלחמת הבורים השנייה בדרום אפריקה, באדן-פאוול הגן בהצלחה על הכפר במצור על מייפקינג (הפעולה הצבאית המפורסמת ביותר של צבא בריטניה באותה מלחמה). רבים מספריו הצבאיים, שנכתבו לטובת הכשרה וסיור צבאי ולהכשרת צופים בשנותיו באפריקה, נקראו גם על ידי נערים צעירים. בהתבסס על אותם ספרים ראשונים, הוא כתב את הספר "צופיות לבני הנעורים", שיצא לאור בשנת 1908 על ידי סר ארתור פירסן, לקהל הקוראים הצעירים. בשנת 1907, קיים באדן-פאוול את מחנה הצופים הראשון באי בראונסי (Brownsea), אשר נתפס כהתחלה הרשמית של הצופיות.
אירוע הצופים הראשון (Scout Rally) נערך בקריסטל פאלאס בשנת 1909, בו הופיעו מספר בנות לבושות במדי צופים, שאמרו לבאדן-פאוול שהן "Girl Scouts", אז באדן-פאוול ואחותו אגנס באדן-פאוול ייסדו את תנועת הצופות הבנות. לאחר נישואיו ב-30 באוקטובר 1912 לאוליב סנט-קלייר סואמס, באדן-פאוול ואשתו פעלו למתן הדרכה לתנועות הצופים והצופות. באדן-פאוול חי את שנותיו האחרונות בניירי, קניה, שם הוא נפטר ונקבר בשנת 1941.
נעוריו ותחילת דרכיו

באדן פאוול נולד בפדינגטון, לונדון, ב-1857. הוא היה השישי בשמונת הבנים שבין עשרת הילדים של פרופסור לגאומטריה באוקספורד. משפחתו וחבריו קראו לו סטיבי. אביו, הכומר הארי באדן פאוול, מת בהיותו בן שלוש; ואימו, הנרייטה גרייס היא שגידלה אותו. היא הייתה אישה חזקה ונחושה לגבי הצלחתם העתידית של ילדיה.
לאחר שסיים את לימודיו בבית הספר רוז היל בעיירה טנברידג' וולס אשר במחוז קנט, זכה באדן פאוול במלגה לבית הספר הפרטי צ'ארטרהאוס. התוודעותו הראשונה לכישורי הסיירות הייתה עקיבתו אחרי בעלי חיים, והתחמקותו ממורים, באזורים מיוערים סמוכים לבית הספר אשר היו אסורים לגישה. הוא גם ניגן בפסנתר וכינור, היה אמן בעל כישרון מה, ונהנה ממשחק. את חופשותיו בילה לרוב במסעות של שיט יאכטות או סירות עם אחיו.
קריירה צבאית

ב-1876 הצטרף באדן פאוול לבריגדת הפרשים ה-13 בהודו. ב-1895 היה בשירות מיוחד באפריקה, וב-1897 חזר להודו כדי לפקד על משמר הפרשים ה-5.
באדן פאוול שיפר את כישורי הסיירות שלו בקרב בני שבט זולו בשנות 1880 המוקדמות במחוז נטל (Natal) בדרום אפריקה, שם הוצב הגדוד שלו. כישוריו הרשימו את הממונים עליו, ועד מהרה הוא הועבר לשירות החשאי הבריטי. לעיתים קרובות הוא נע במסווה של אספן פרפרים, בהחזיקו תוכניות צבאיות במארזים לשימור פרפרים.
באדן פאוול שירת שלוש שנים כקצין מודיעין לאזור הים התיכון, במלטה. לאחר מכן הוא פיקד על מערכה מוצלחת במדינת אשאנטי באפריקה (כיום אזור גאנה). בגיל 40, שנת 1897, הוא מונה לפיקוד על משמר הפרשים ה-5. מספר שנים לאחר מכן הוא כותב מדריך קטן שכותרתו "עזרה בסיירות", ובו תקצירי הרצאות שנשא בנושא סיירות צבאית באימוני טירונים. בעזרת טכניקות אלו, היה אפשר לאמנם לחשוב באופן עצמאי, להשתמש ביוזמה אישית, ולשרוד באזורי הבר.
הוא חזר לדרום אפריקה לפני מלחמת הבורים ועסק במספר פעולות צבאיות נגד הזולו. בזמן המלחמה הוא קודם לדרגת קולונל, והיה לצעיר ביותר בדרגה זו בצבא אנגליה. באחריותו היה ארגון תושבי אזורי הספר לסיוע לצבא הסדיר. בעודו עוסק בכך, נלכד באדן פאוול במצור על מפקינג, אשר הוקפה בלמעלה מ-8,000 אנשי צבא הבורים. למרות הנחיתות המספרית הגדולה, החזיקו אנשי חיל המשמר במשך 217 ימי מצור, רבות בשל תכסיסים צבאיים ערמומיים של באדן פאוול שפיקד על חיל המשמר. במקום הונחו מוקשי שדה מזויפים, וחייליו הונחו להעמיד פנים שהם נמנעים לעבור בין גדרות תיל שאינן קיימות באזור החפירות.
באדן פאוול ביצע את מרבית עבודת איסוף המידע המבצעי בעצמו, והקים קבוצת נערים ילידי המקום שיעמדו על המשמר, יעבירו עבורו ידיעות לאנשי המשמר, ואף יחצו אל מעבר לקוי האויב. רבים מהנערים קיפחו את חייהם בתפקיד הזה. באדן פאוול התרשם עמוקות מאומץ לבם וקור רוחם בבצעם את משימותיהם. המצור תם בשחרורה של מפקינג ב-16 במאי 1900. באדן פאוול מונה לדרגת אלוף (Major General) והפך לגיבור לאומי.
לאחר שארגן את חיל השוטרים הדרום אפריקאי, חזר באדן פאוול לאנגליה כדי לשמש מפקח כללי על חיל הפרשים, ב-1903. הוא הגיע לדרגת לוטננט-גנרל.
שובו לאנגליה

בחוזרו לאנגליה, גילה באדן פאוול כי מדריך הסיירות שלו הפך לרב מכר, והיה בשימוש מורים וארגוני נוער.
לאחר פגישה עם מייסד בריגדת הנערים, סיר ויליאם אלכסנדר סמית', החליט באדן פאוול לכתוב מחדש את המדריך כך שיתאים לקריאה לצעירים. ב-1907 קיים מחנה באי ברונזיאה ל-22 נערים מרקעים חברתיים שונים, כדי לבחון כמה מרעיונותיו. המדריך "צופיות לבני הנעורים" יצא לאור ב-1908 בשישה כרכים. באופן ספונטני, ארגנו בנים ובנות קבוצות נוער ובאופן לא מכוון קמה תנועת הצופים, בהופכה ל"שיגעון" לאומי, ולאחר מכן ל"שיגעון" בינלאומי. תנועת הצופים קיימה קשרים חברותיים עם בריגדת הנערים. אספה עבור חברי הצופים התקיימה בארמון הקריסטל בלונדון ב-1908, ובה גילה לראשונה באדן פאוול את הבנות הצופות. תנועת הבנות הצופות קמה לאחר מכן ב-1910 בעידודה של אחותו של באדן פאוול, אגנס באדן פאוול.
למרות שאין ספק כי יכול היה להתמנות לדרגת פילדמרשל, החליט באדן פאוול לפרוש מן הצבא ב-1910 בעצתו של המלך אדוארד השביעי, אשר רמז כי הוא יוכל לשרת את ארצו ביתר נאמנות על ידי קידום תנועת הצופים וקידום רוח התנועה.
בינואר 1912 פגש באדן פאוול את רעייתו לעתיד אולייב סומס באוניית נוסעים בדרך לניו יורק, היכן שעמד להתחיל מסע עולמי בנוגע לצופים.
היא הייתה אישה בת 23, בעוד הוא בן 55, והם חלקו את אותו יום ההולדת. הם התארסו בספטמבר אותה שנה, ביוצרם סנסציה תקשורתית. כדי להימנע מחדירת התקשורת לעניין, נישאו השניים בחשאי ב-30 באוקטובר 1912. נאמר כי באדן פאוול, אשר לא חווה הרפתקאות עם נשים לפי כן, יזם את הנישואים המאוחרים לאישה אשר הייתה צעירה מספיק כדי להיות ביתו, כדי להדוף שמועות אודות הומוסקסואליות.
כל אחד מצופי אנגליה תרם פני אחד כדי לקנות לבאדן פאוול מתנת חתונה - רולס-רויס.
מלחמת העולם הראשונה ואחריה

בפרוץ מלחמת העולם הראשונה ב-1914, התנדב לסייע למינסטריון המלחמה, אולם לא ניתן לו תפקיד פיקוד. כפי שהעיד לורד קיצ'נר: "הוא יכול היה לשים ידו על מספר תפקידים הולמים של אלופי דוויזיות, אך לא יכול היה למצוא אף אדם שיטול על עצמו את העבודה רבת הערך בעניין הצופים." הייתה שמועה רחבת היקף כי באדן פאוול נכנס לענייני ריגול, וקציני מודיעין אף עודדו שמועות אלה.
באדן פאוול נעשה לבארונט ב-1922, והיה לברון באדן פאוול, על גילוול אשר במחוז אסקס ב-1929, היכן ששוכן פארק גילוול שהפך למרכז בינלאומי לאימון מנהיגי צופים. הוא צורף ל"מסדר ההצטיינות" (Order of Merit) ב-1937, וקיבל 28 עיטורים במדינות זרות.
תחת פיקודו הנאמן גדלה תנועת הצופים. עד 1922 היו למעלה ממיליון צופים ב-32 מדינות, וב-1939 מספר הצופים עלה על 78 מיליון.
לזוג באדן פאוול היו שלושה ילדים, בן ושתי בנות.
זמן קצר לאחר נישואיו, החלו אצל באדן פאוול בעיות בריאותיות, בסובלו ממספר התקפי מחלה. הוא התלונן על כאבי ראש תכופים, אשר רופאיו העריכו כנובעים מבעיה פסיכוסומטית וטיפלו בו באמצעות בדיקת חלומות. כאבי הראש מנעו ממנו ללון לצד אולייב, והוא עבר לחדר שינה זמני במרפסת ביתו. ב-1934 הוצאה ממנו הערמונית, וב-1939 הוא עבר למגורים בקניה, ארץ אשר בה שהה כבר בעבר כדי להתאושש. באדן פאוול מת בקניה, בניירי, ליד הר קניה, ב-8 בינואר 1941.
צופים מציינים את ה-22 בפברואר כיום המחשבה יום הולדתם המשותף של רוברט ואולייב באדן פאוול, כדי לזכור ולהוקיר את מייסד תנועת הצופים.
מיניותו

שני ביוגרפים מודרניים של באדן פאוול, מייקל רוזנטל מאוניברסיטת קולומביה וטים ג'יל, סוברים כי באדן פאוול היה הומוסקסואל מודחק. עבודת החקר של ג'יל נמשכה למעלה מ-5 שנים, פורסמה בהוצאת אוניברסיטת ייל, וקיבלה ביקורות חיוביות מהניו יורק טיימס והוושינגטון פוסט.
כחלק מפיסות רבות של עדויות לטענותיו, מציג ג'יל כהמחשה אירוע שאירע בנובמבר 1919 בו הביע באדן פאוול התעניינות מסוימת בתמונות בהם תועדו בעירום נערי בית ספר כחלק מעבודת צילום. עם זאת נראה כי יצר זה לא הגיע לידי ביטוי ממשי ובאדן פאוול אף הביע את דעותיו בנושא שליטה ביצרים מיניים.
ראו גם

תנועת הצופים
הצופים העבריים
צילום בעזרת עפיפון - טכנולוגיה שפאוול עזר לשכלל
טביעת הרגל של באדן פאוול
הערות שוליים

↑  The Scouting Pages, thescoutingpages.org.uk (ארכיון)
↑  B-P Gallery: B-P in formal uniform, www.pinetreeweb.com (ארכיון)
↑  Railways and Bridges, www.robertstephensontrust.com (ארכיון)
| --- | --- |
בקרת זהויות :  NLI: 987007258153405171  PLWABN: 9810671736205606  BIBSYS: 90561399  BNC: 000116862  BNE: XX1127698  BnF: cb119879956 (data)  CANTIC: a1045018x  CiNii: DA01977861  GND: 118505718  ICCU: CFIV061890  ISNI: 0000 0001 2117 8738  LCCN: n50050831  LNB: 000005280  Léonore: 13743  MusicBrainz: 86aafa9a-f619-45b1-b266-90e951b12d8c  NDL: 00519725  NKC: jn20000400051  NLA: 52466751  NLG: 71691  NLK: KAC201003590  NTA: 071278516  RERO: 02-A002958914  RKD: 3453  SELIBR: 176523  SNAC: w6f58cc3  SUDOC: 027946371  TePapa: 38813  Trove: 1176999  ULAN: 500032223  VcBA: 495/161338  VIAF: 122004815   WorldCat (עם VIAF): 122004815
רד תקשורת מחשבים

| --- | --- |


משרדי החברה, רמת החייל
 נתונים כלליים
 מייסדים:  האחים יהודה זיסאפל וזהר זיסאפל
 תקופת הפעילות:  1981–הווה (כ־43 שנים)
 מיקום המטה:  תל אביב-יפו 
 שליטה בחברה:  האחים יהודה זיסאפל וזהר זיסאפל
 בעלות:  האחים יהודה זיסאפל וזהר זיסאפל
 ענפי תעשייה:  תקשורת
 מוצרים עיקריים:  ציוד גישה (Access) לתקשורת נתונים ולטלקומוניקציה
 יו"ר:  יהודה זיסאפל
 מנכ"ל:  אודי קשקש
 עובדים:  1001  (2015)
  
 www.rad.com
 
רד תקשורת מחשבים בע"מ (באנגלית: RAD Data Communications) היא חברה ישראלית המפתחת, מייצרת ומשווקת מוצרי תקשורת בארץ ובעולם. רד מייצרת ציוד גישה (Access) לתקשורת נתונים ולטלקומוניקציה. פתרונות החברה מבקשים לענות לדרישה לגישה משולבת של קול ונתונים של ספקי שירותי תקשורת, חברות תקשורת ורשתות ארגוניות. רד היא גם העוגן בקבוצת רד-בינת, הכוללת 15 חברות עצמאיות הפועלות תחת מטרייה אסטרטגית משותפת. הללו עוסקות בפיתוח, ייצור ושיווק פתרונות לתעשיות התקשורת והטלקום. בין חברות הבת, ישנן רדווין ורדוור.
החברה נוסדה בשנת 1981 על ידי האחים יהודה זיסאפל וזהר זיסאפל ונמצאת בבעלותם. מרכז חברת רד ממוקם רמת החייל בתל אביב ושלוחה ממוקמת בהר חוצבים בירושלים.
היסטוריה

בשנת 1975 הקים יהודה את "ביטקום סוכנויות", חברה פרטית קטנה ששווקה מוצרי תקשורת. ביטקום, שלאחר מספר שנים שינתה את שמה ל"בינת תקשורת מחשבים", ייצגה יצרנים בינלאומיים חשובים והייתה הראשונה שהשיקה טכנולוגיות תקשורת חדשניות בשוק הישראלי.
בתחילת 1982 החליטו האחים לעבור לייצור ופיתוח מוצרי תקשורת בישראל ליצוא. "רד תקשורת מחשבים", החברה הראשונה שהקימו ביחד, היא הוותיקה בקבוצת רד-בינת. בשנים שבאו לאחר מכן נוספו למסגרת הקבוצה עוד 27 חברות היי-טק עצמאיות שהוקמו כדי לפתח, לייצר ולשווק מגוון רחב של מוצרים בתחום תקשורת הנתונים (בהן גם בינת תקשורת מחשבים).
יהודה זיסאפל משמש כיום כיו"ר רד תקשורת מחשבים, בשנת 2012 התמנה דרור בין למנכ"ל החברה לאחר שהחליף את אפי וכטל, שפרש לאחר 15 שנים בתפקיד. בשנת 2021 התמנה אודי קשקש לנשיא ומנכ"ל החברה.
בשנת 2014, הקימה מרכז פיתוח בפארק גב ים נגב בבאר שבע בהשקעה של 110 מיליון שקל.
ראו גם

קבוצת רד-בינת
הערות שוליים

↑  מנכ"ל חדש לרד מחשבים: דרור בין יחליף את אפי וכטל, באתר TheMarker‏, 30 במאי 2012
↑  כפיר אדר, אודי קשקש התמנה למנכ״ל ונשיא RAD, באתר אייס, 19 באפריל 2021
↑   ענבל אורפז, רד הקימה מרכז פיתוח בבאר שבע בהשקעה של 110 מיליון שקל, באתר TheMarker‏, 25 במאי 2014
| --- | --- |
בקרת זהויות :  NLI: 987009050072805171
רוזי הנטינגטון-וייטלי

| --- | --- |

הנטינגטון-וייטלי, 2014
 לידה:  18 באפריל 1987 (בת 37) אנגליה פלימות', דבון, אנגליה, הממלכה המאוחדת 
 מדינה:  הממלכה המאוחדת 
 תקופת הפעילות:  מ-2003 
 מקום לימודים:  Tavistock College 
 בן או בת זוג:  ג'ייסון סטיית'האם (2010–?) 
 צאצאים:  Jack Oscar Statham 
 פרופיל ב-IMDb
 
רוזי אליס הנטינגטון-וייטלי (באנגלית: Rosie Alice Huntington-Whiteley; נולדה ב-18 באפריל 1987) היא דוגמנית ושחקנית בריטית ממוצא יהודי. נודעת בשל כיכובה בסרט "רובוטריקים 3", וכמלאכית של מותג ההלבשה התחתונה ויקטוריה'ס סיקרט.
ביוגרפיה

הנטינגטון-וייטלי נולדה בפלימות', אנגליה, שבממלכה המאוחדת להוריה פיונה (לבית ג'קסון) מאמנת כושר, ולצ'ארלס, שמאי. סביה היו ממשפחות נוצריות ממוצא אנגלי. אולם סבתה של אמהּ, אניד כהן, הייתה ממשפחה של יהודים-פולנים שנמלטו בשנות ה-70 של המאה ה-19 מתנאי החיים הקשים והפוגרומים בפולין אל בריטניה. סבתה מצד אביה, גיליאן, גם היא הייתה ממשפחה יהודית מסאסקס. אבי סבה היה הברון הרברט הנטינגטון-וייטלי, פוליטיקאי אנגלי.
הנטינגטון-וייטלי גדלה בחווה ליד טביסטוק שבדבון. התקבלה לסוכנות הדוגמנות "פרופיל" בשנת 2003 במהלך לימודיה בטביסטוק קולג'.
קריירה > כדוגמנית

עבודת הדוגמנות הראשונה שלה הייתה בגיל 16 עבור חברת האופנה לוי'ס. בשנת 2004 הצטלמה עבור אברקרומבי אנד פיץ'. פרסומה העיקרי בעולם האופנה בא לאחר שייצגה בשנת 2008 את עונת הסתיו/חורף של חברת ברברי.
הנטינגטון-וייטלי הופיעה כנערת שער בשורה של מגזינים מובילים, בהם "ווג" הבריטי (מרץ 2011),‏ "FHM"‏, "GQ" ו-"Elle". במאי 2011 נבחרה על ידי מגזין "Maxim" לאישה הסקסית בעולם.
ביולי 2011 נבחרה להציג את הבושם החדש של ברברי בודי, לצד השחקן סם ריילי.
קריירה > כשחקנית

ביוני 2010 ליהק אותה הבמאי האמריקאי-יהודי מייקל ביי לשובר הקופות השני הכי המצליח ב-2011 "רובוטריקים 3: אפלת הירח" (במקום מייגן פוקס), לאחר ששניהם שיתפו פעולה בעבר, ב-2006 בפרסומת בשם "אלף פנטזיות" עבור ויקטוריה'ס סיקרט.
בסרט זה הופיעה בתפקיד קארלי ספנסר חברתו החדשה של סם ויטוויקי אותו מגלם שיה לה-באף.
בשנת 2015 השתתפה בסרט הפעולה הפוסט-אפוקליפטי "מקס הזועם: כביש הזעם" בכיכובה של שרליז ת'רון.
חיים אישיים

החל מאפריל 2010 הנטינגטון-וייטלי במערכת יחסים עם השחקן הבריטי ג'ייסון סטיית'האם. ביוני 2017 נולד לזוג בן. בפברואר 2022 נולדה לבני הזוג בת.
הערות שוליים

↑  Did Rosie Huntington-Whiteley get her looks from Royalty? No, a bootmaker called Stump, דיילי מייל, 16 בינואר 2011
↑  Lippy Girls, במגזין ווג אנגליה, 31 במאי 2011
| --- | --- |
בקרת זהויות :  GND: 1061848949  ISNI: 0000 0001 0826 0489  LCCN: no2010200893  NDL: 001112571  NKC: xx0249506  VIAF: 39149196538874792186   WorldCat (עם VIAF): 39149196538874792186
רוטב קפה

| --- | --- |
 סטייק מוגש עם רוטב קפה
 
 מאכלים
 סוג:  רוטב 
 
רוטב קפה (באנגלית: Coffee sauce) הוא רוטב קולינרי הכולל קפה בהכנתו. לפעמים מכינים אותו באמצעות קפה נמס.
מאפיינים

רוטב קפה נמצא בשימוש במטבח האמריקאי מאז 1904 לפחות. רוטב קפה עשוי להיות מתוק או מלוח. סוגי הרוטב מתוקים עשויים להשתמש בממתיקים כגון סוכר, סירופ אינוורטי, סירופ מייפל או סירופ זהוב (סירופ זהוב או טרקל בהיר הוא סירופ בצבע ענבר של סירופ סוכר הפוך המיוצר בתהליך של זיקוק קנה סוכר או מיץ סלק סוכר). אבקת חלב משמש לעיתים בגרסאות מתוקות של רוטב קפה, ובגרסאות מסוימות משתמשים בוויסקי כדי להוסיף טעם. מרכיבים נוספים בגרסאות שונות מסוימות כוללים ביצים וקצפת .
שימושים

השימושים המתוקים ברוטב כוללים את השימוש בו על עוגות, ערמונים, פלאן, גלידות, פנקייקים, פודינגים, טורטים, סופלה, בטטה וופלים.
שימושים מלוחים ברוטב כוללים את השימוש בו על סלמון וסטייק.
הכנות מסחריות

רוטב קפה בייצור המוני מיוצר ומשווק לרכישת הצרכנים על ידי חברה מסחרית, תחת שם המותג Perky Savory Coffee Sauce.
לקריאה נוספת

משק בית טוב
הערות שוליים

↑  Orchant, Rebecca (26 בפברואר 2013). "Coffee Milk: The Rhode Island Specialty Fueled By Autocrat Syrup". Huffington Post. נבדק ב-21 בדצמבר 2013. {{cite news}}:  (עזרה)
רוזי דיי

| --- | --- |

 לידה:  6 במרץ 1994 (בת 30) קיימברידג', הממלכה המאוחדת 
 מדינה:  הממלכה המאוחדת 
 תקופת הפעילות:  מ-1999
 פרופיל ב-IMDb
 
רוזי ג'יין דיי (באנגלית: Rosie Jane Day; נולדה ב-6 במרץ 1995) היא שחקנית אנגלייה. היא ידועה מהופעתה בתפקיד מרי הוקינס בסדרת הטלוויזיה "זרה" של ערוץ Starz, ומתפקידה בדמות הבת של שרה ג'סיקה פרקר בסרט הקומי "כל הדרכים מובילות לרומא". החל מ-2019 היא מככבת בתפקיד טינה פמברטון בסדרה "Living The Dream" לצדם של פיליפ גלניסטר ולזלי שארפ. ב-2018 שיחקה בסרט "במעמקי המסדרון האפל" בכיכובה של אומה תורמן.
ביוגרפיה

דיי החלה לשחק בילדותה, הן על במת התיאטרון והן על המסכים, בעקבות אחותה הגדולה. באחד האודישנים של אחותה היא התגלתה על ידי סוכן שחקנים, וקיבלה את תפקידה הראשון בגיל 4, בסדרה "Hope and Glory" של ה-BBC. באותה שנה שיחקה דיי יחד עם אחותה בתפקידי שניים מילדיי משפחת דודקוב במחזה "קייטנים" מאת מקסים גורקי, שהועלה בתיאטרון המלכותי הלאומי בלונדון. עד מהרה הפכה לילדה שחקנית מצליחה, וגילמה בטלוויזיה הבריטית דמויות כגון טס אליוט בדרמה הרפואית של ITV "רחוב הארלי", ועל הבמה שיחקה בתיאטרון רויאל קורט ובתיאטרון פאלאס.
דיי מעולם לא למדה משחק באופן מקצועי, אבל למדה מניסיון בעבודה עם שחקנים מבוגרים, על ידי התבוננות וחיקוי.
בגיל 16 שיחקה דיי בתפקיד נעמי במחזה "Spur of the Moment" מאת אניה ריס שהועלה בתיאטרון רויאל קורט בווסט אנד הלונדוני.
הופעת הבכורה של דיי בקולנוע הייתה ב-2012 בתפקיד אנג'ל, קורבן של סחר בנשים, בסרטו של פול הייט "The Seasoning House". על תפקיד זה קיבלה ביקורות משבחות, וארבעה פרסים בקטגוריית השחקנית הטובה ביותר. כדי להתכונן לתפקיד ערכה דיי מחקר על נשים שהיו במצב הזה, ולמדה שפת סימנים כדי לגלם דמות חירשת.
ב-2013 נבחרה דיי כאחת מרשימת כוכבי המחר של מגזין הקולנוע Screen International.
ב-2015 כיכבה דיי לצדה של שרה ג'סיקה פרקר, עליה אמרה שיש לה "השפעה אדירה", בסרט הקומדיה הרומנטית "כל הדרכים מובילות לרומא". אחר כך חזרה למסך הקטן לתפקיד מרי הוקינס בעונה השנייה של סדרת הדרמה ההיסטורית "זרה" של ערוץ Starz. ב-2014 היא עבדה עם השחקן הסקוטי סם היואן בסרט "Heart of Lightness", המבוסס על המחזה "האישה מן הים" מאת הנריק איבסן, והוא הציע ללהק אותה לתפקיד. כחלק מהקאסט של הסדרה "זרה", קיבלה דיי את פרס סטלייט להרכב השחקנים הטוב ביותר ב-2017.
באותה שנה כיכבה דיי לצדה של אומה תורמן בסרט "במעמקי המסדרון האפל", סרט אימה אמריקאי-ספרדי המבוסס על רומן מאת לויס דאנקן. הסרט "Butterfly Kisses" בו שיחקה בתפקיד הראשי, זכה בפרס דוב הקריסטל לסרט הטוב ביותר בפסטיבל הסרטים הבינלאומי בברלין בשנת 2017.
ב-2018 החלה דיי לככב בתפקיד טינה פמברטון בסדרת הקומדיה-דרמה "Living the Dream". ב-2019 שיחקה בתפקיד ג'יין אשר בסדרה "Urban Myth: Scrambled Eggs".
פילמוגרפיה

| שנה | שם | שם באנגלית | תפקיד | הערות |
| --- | --- | --- | --- | --- |
| 1999 |  | Hope and Glory | אמה | סדרת טלוויזיה |
|  |  | In Deep | שארלוט | בפרק "Untouched" |
| 2000 |  | Black Books | לוסי | סדרת טלוויזיה (3 פרקים) |
| 2002 |  | Big Train | ג'ני | סדרת טלוויזיה (פרק אחד) |
| 2002 |  | Family Affairs | הארייט | סדרת טלוויזיה |
| 2003 |  | Trust | אמה ניילור | מיני-סדרה |
|  |  | Pants On Fire | לוסי |  |
| 2004–2005 |  | Bernard's Watch | ניקולט אשברי | סדרת טלוויזיה |
| 2006 |  | The Romantics | דורותי וורדסוורת' | מיני-סדרה |
| 2007 |  | My Life as a Popat | טטיאנה | סדרת טלוויזיה |
|  |  | The Large Family | לורה לארג' | סדרת טלוויזיה |
| 2008 | רחוב הארלי | Harley Street | טס אליוט | סדרת טלוויזיה |
| 2009 |  | Half Moon Investigations | של טראוורס | בפרק "The Case of the Purple Pool" |
| 2009 | רופאים | Doctors | מג וייט | בפרק "Teotwawki" |
| 2010 |  | Summer in Transylvania | מיראנה | בפרק "Attack of the Psycho Dates" |
| 2011 |  | Traction | אנדראה |  |
| 2011 |  | Good Night | קלואי | סרט קצר |
| 2011 | רופאים | Doctors | אליס גודסון | בפרק "Choice" |
| 2011 | הולבי סיטי | Holby City | קיי ברקר | בפרק "Butterflies" |
| 2012 |  | The Seasoning House | אנג'ל |  |
| 2012 | פקד בילוש בנקס | DCI Banks | האנה רות'וול | בפרק "Dry Bones That Dream" |
| 2012 |  | Homefront | מילי ברת'אם | מיני-סדרה |
| 2013 |  | Ironclad: Battle For Blood | קייט דה וסי |  |
| 2013 |  | Sixteen | קלואי |  |
| 2013 | עברייני על | Misfits | לוסי |  |
| 2013 |  | Heart of Lightness | הילדה |  |
| 2013 |  | Siblings | אלי | בפרק "Intern School" |
| 2014 |  | Soror | גרייס | סרט קצר |
| 2015 | בתפקיד | Cuffs | סטייסי שוקרוס | מיני-סדרה |
| 2015 |  | Howl | נינה |  |
| 2016 | כל הדרכים מובילות לרומא | All Roads Lead to Rome | סאמר |  |
| 2016 | גרנטצ'סטר | Grantchester | ג'ואן | סדרת טלוויזיה (פרק אחד) |
| 2016 |  | Butterfly Kisses | זארה |  |
| 2016 | זרה | Outlander | מרי הוקינס | סדרת טלוויזיה - עונה שנייה |
| 2017 | החשוד העיקרי 1973 | Prime Suspect 1973 | פם טניסון | מיני-סדרה |
| 2017 | גבעת ווטרשיפ | Watership Down | תתותינאנג | מיני-סדרה |
| 2017–2019 |  | Living The Dream | טינה | סדרת טלוויזיה (12 פרקים) |
| 2018 | בשורות טובות | Good Omens | ליזה | בפרק "The Doomsday Option" |
| 2018 | במעמקי המסדרון האפל | Down a Dark Hall | סיירה |  |
| 2018 |  | The Convent | האחות אמלין |  |
| 2018 |  | Peripheral | שלי |  |
| 2019 |  | Indigo Valley | לואיז |  |
| 2019 |  | Frank | בוני |  |
| 2019 |  | Urban Myths: Scrambled Eggs | ג'יין אשר | סדרת טלוויזיה |
| 2020 |  | Baby | נסקה |  |
| 2021 |  | McDonald & Dodds | רוז בולין | פרק: "The War of Rose" |
| TBA |  | Midas Man | סילה בלאק |  |
תיאטרון

| שנה | שם | שם באנגלית | תפקיד | הערות |
| --- | --- | --- | --- | --- |
| 2000 | קייטנים מאת מקסים גורקי | Summerfolk | אניה | התיאטרון המלכותי הלאומי |
| 2001 | נער השעשועים של העולם המערבי מאת ג'ון מילינגטון סינג | The Playboy of the Western World | לילי | התיאטרון המלכותי הלאומי |
| 2002 | אגדת חורף מאת ויליאם שייקספיר | Winter's Tale | בוהמיה | התיאטרון המלכותי הלאומי |
| 2006 | עלובי החיים | Les Misérables | קוזט הצעירה | תיאטרון פאלאס, לונדון |
| 2010 |  | Spur of the Moment | נעמי | תיאטרון רויאל קורט |
| 2011 |  | Microwave by Elinor Cook | בקי | התיאטרון המלכותי הלאומי |
| 2012 |  | Pussy Riot | קייט | תיאטרון רויאל קורט |
| 2014 |  | Velocity | דוט | תיאטרון פינבורו |
| 2018 |  | Again | איזי | טרפלגר סטודיוס |
רוזי מרסל

| --- | --- |
אין תמונה חופשית
 לידה:  6 במאי 1977 (בת 47) רוהמפטון, הממלכה המאוחדת 
 מדינה:  הממלכה המאוחדת 
 תקופת הפעילות:  מ-1981 
 מספר צאצאים:  1 
 פרופיל ב-IMDb
 
רוזי מרסל (Rosie Marcel; נולדה ב-6 במאי 1977 ברוהמפטון, לונדון אנגליה) היא שחקנית בריטית הידועה בעיקר בתור ד"ר ניילור בסדרת הדרמה "הולבי סיטי".
קריירה

כבר בגיל שלוש הופיעה מרסל בתפקיד פיה בהצגה "חלום ליל קיץ" בתיאטרון הלאומי של בריטניה, אך ידועה היא בעיקר כד"ר ניילור בסדרת הדרמה "הולבי סיטי", תפקיד שקיבלה כאשר הצטרפה לסדרה בנובמבר 2005.
לפני משחקה ב"הולבי סיטי" הופיעה מרסל בכמעלה מעשרים הפקות של דרמת השיטור "החשבון" שבה הופיעה כאשתו של הגנגסטר הידוע בשם לואיז לארסון, ובנוסף כשניהלה בעלילה רומן סוער עם השוטר הסמל דייל סמית.
חייה הפרטיים > משפחה

מרסל היא בתו של מנהל הטלוויזיה טרי מרסל ואחותה של הסופרת והשחקנית קלי מרסל, מרסל מתארת את עצמה כמי שבאה ממשפחה "דרמטית". אמה של מרסל השחקנית לינדסי ברוק בעלת אמונת האיימיש, ואביה הבמאי טרי מרסל התגרשו בשנת 1995.
אחותה היא קלי מרסל, סופרת ושחקנית שהופיעה גם כן בסדרה "הולבי סיטי", אך ידועה בעיקר כמפיקת הסדרה "טרה נובה" (Terra Nova).
לרוזי מרסל יש עוד אח בשם לוק.
חייה הפרטיים > נישואין

מרסל פגש את בעלה הראשון סקוט בונס כשהיה עוזר במאי הסדרה "הסגן", לאחר שיצאו תקופה הציעה לו מרסל דרך מודעה בעיתון הצעת נישואין, כאשר כתבה "סקוט בונס, אני רוזי מרסל אוהבת אותך ורוצה לבלות את שארית חיי איתך. התינשא לי?". הם נישאו ב -21 בפברואר 2004 בטקס צנוע ב"גרנטה גרין" (Gretna Green), אך התגרשו כעבור כמה שנים. כיום נשואה מרסל לבן סטייסי בעל מכון כושר, עמו התחתנה באפריל 2013 בעיר לאס וגאס.
חייה הפרטיים > תחביבים

למרסל יש חגורה שחורה בקרטה, בצעירותה היא גילתה את הרצון להיות פעלולנית, "אני אוהבת את האתגר הפיזי של עשיית הפעלולים, הוקסמתי מתחום זה עוד מגיל 17 כאשר הלכתי עם אבי לכנס פעלולנים, מאז למדתי קרטה, ואני אוהבת סקי מים, וקפיצות באנג'י".